
Parlamentul  României

Camera  Deputaţilor
Comisia pentru sănătate şi familie   
Bucureşti, 9 februarie 2021
Nr. 4c-10/492
R A P O R T  
asupra  propunerii legislative pentru completarea Legii nr.95/2006 privind reforma în domeniul sănătății, republicată, cu modificările
 și completările ulterioare
(Plx.358/2019)
În conformitate cu prevederile  art.95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere, în fond,  cu propunerea legislativă pentru completarea Legii nr.95/2006 privind reforma în domeniul sănătății, cu modificările și completările ulterioare, trimisă cu adresa nr.Plx.358 din 10 septembrie 2019.
Senatul, în calitate de primă Cameră sesizată,  a respins  propunerea legislativă  în şedinţa din 4 septembrie 2019. 
Potrivit prevederilor articolului 75 alineatele (1) şi (3) din Constituţia României, republicată,  Camera Deputaţilor este Cameră decizională.
La întocmirea prezentului raport,  Comisia a avut în vedere:
· avizul favorabil al Consiliului Economic și Social (nr.1353/26.03.2019);

· avizul negativ al Consiliului Legislativ (nr.284/10.04.2019);
· avizul negativ  al Comisiei pentru învățământ, știință, tineret și sport (nr.4c-11/216/17.09.2019);
· avizul negativ al Comisiei pentru administrație publică și amenajarea teritoriului (nr.4c-7/321/17.09.2019);
· avizul negativ al Comisiei pentru drepturile omului, culte și problemele minorităților naționale (nr.4c-6/513/18.09.2019);
· avizul negativ al Comisiei pentru muncă și protecție socială (nr.4c-9/528/23.09.2019);

· avizul negativ al Comisiei pentru buget, finanțe și bănci        (nr.4c-2/40/05.02.2020);
· punctul de vedere negativ al Guvernului (nr.170/DPSG/6.02.2020).
Propunerea legislativă are ca obiect de reglementare completarea Legii nr.95/2006 privind  reforma în domeniul sănătății, republicată, cu modificările și completările ulterioare. Intervenția legislativă vizează, introducerea activității de medicină școlară, preșcolară și stomatologică studențească în categoria activităților care sunt finanțate către spital din bugetul de stat.
Membrii Comisiei au examinat propunerea legislativă în şedinţa online din data de 9 februarie 2021. La lucrările comisiei au fost prezenţi 21 deputaţi din totalul de 22 membri.
În raport cu obiectul şi conţinutul său, propunerea legislativă  face parte din categoria legilor ordinare. 

Raportul comisiei a fost adoptat cu unanimitate de voturi.

În urma finalizării dezbaterilor, membrii Comisiei pentru sănătate şi familie au hotărât, cu unanimitate de voturi, respingerea propunerii legislative, întrucât soluțiile legislative preconizate sunt deja reglementate în cadrul prevederilor art.193 alin.(2) lit.h) și art.194 lit.b) și d) din Legea nr.95/2006 privind reforma în domeniul sănătății, republicată, cu modificările și completările ulterioare. Din aceste considerente, propunerea legislativă a rămas fără obiect.
            PREŞEDINTE,                                        SECRETAR,
          Dr.Nelu TĂTARU                                Liviu-Ioan BALINT   
Întocmit,
Livia Spînu, consilier parlamentar

